

IV. évf. 19. szám **Húsvét 5. Vasárnapja** 2017. május 14.

**A 2016-os év Becske életében (2. rész)**

Kedves Testvérek!

Az év utolsó záró napján eljöttünk, hogy hálát adjunk a 2016-os év eseményeiért!

Hálával tartozunk azért, hogy hétről hétre részt vehettünk valamilyen liturgikus szertartáson. Köszönjük a vasárnapi szentmiséket és igeliturgiákat. A kéthetenként lévő szerdai szentmiséket. Hálával emlékezünk vissza a tanító szavakra és az áldozásban az Úr Jézussal való találkozásainkra. Bár a hétköznapokon csak kisebb számban 6-7 fő jelenlétében valósulnak meg a szentmisék, de vasárnapjainkon 40-50 fővel és nagyobb ünnepeinken 90-100 embert is megérint az Úr Jézus hívó szava.

Köszönjük és hálásak vagyunk a hétről hétre buzgó imádságos lelkülettel résztvevő szerdai szentségimádás résztvevőiért, imáikért. Buzgalmukat a jó Isten továbbra is tartsa meg és reméljük a következő évben még többen csatlakoznak hozzájuk.

Üdvözlégy május hó Szűz Királynéja!

Köszönetet mondunk mindazoknak, akik tevékenységükkel bármilyen módon hozzájárultak a szentmisék, igeliturgiák és az imaórák előkészítéséhez és lebonyolításához:

* Köszönjük a kántori szolgálatot.
* Köszönjük a sekrestyési szolgálatot, a gondosan előkészített szentmiséket, a tiszta terítőket, a kéréseknek megfelelően megszólaló harangszókat, és a lélekfelemelő kedves fogadó szavakat.
* Köszönjük a gyermekek ministráns részvételét, valamint az anyák napi és a karácsonyi köszöntőben való közreműködésüket.
* Köszönjük a kedves testvérek készséges részvételét a felolvasásban, a perselyezésben és a különböző liturgikus ünnepek lebonyolításánál.
* Köszönjük a Rózsafüzér társulat működését. Idén is a Rózsafüzér társulat 3 rózsával működött tovább. A bevételi forrásból az élő és elhunyt tagokért 5 szentmisét mondattunk. Az elhunyt tagok búcsúztatására koszorút vásároltunk. Így a maradék pénzkészlet 18100 Ft-tal zárult.
* Köszönjük a takarító csoportok fáradtságos munkáját. Istennek hála, hogy hétről hétre tiszta templomba léphettünk be.
* Köszönjük a templom környékét rendben tartó testvérek munkáját.
* Köszönjük az egyházi gazdasági és pasztorális tanács tevékeny részvételét.

Hálásak vagyunk továbbá minden olyan ünnepért és eseményért, amelyek az idei év során lelki élményekkel gazdagítottak minket:

* Hálával gondolunk vissza Moys Gábor atya nagyböjti lelkigyakorlatos elmélkedéseire.
* Hálával tartozunk a húsvétot megelőző szent napok lebonyolítását végző helyettesekre: Balogh Tamás és Péntek Zsolt atyára.
* Szeptember 4-vel indítottunk gyűjtést liturgikus eszközökre és könyvekre, melyeket mára már templomunkban használhatunk.
* Hálásan köszönjük Péntek Zsolt atyának az október 23-i emlékmű szentelési szertartást.
* Köszönjük Róbert atyának a Mindenszenteki temetői szertartást és sír szentelést, melyben méltón megemlékezhettünk elhunyt szeretteinkről. Idén 14 testvérünket kísértük utolsó útjára, melyből 8 szentségekkel ellátva távozott az örök nyugalomba.
* Az új egyházi évet a falu közösségével karöltve kezdhettük meg az adventi gyertyagyújtások alkalmával. Köszönjük Szalatnyainé Zsigmond Éva polgármester asszonynak, hogy megvalósította ezt a falu számára, Róbert atya áldásait, a gyermekek tevékeny részvételét a pedagógusok fáradtságos munkáját és minden ember tevékeny hozzájárulását.
* Az idei évben is gyarapodott egyházközségünk létszáma 4 fővel.
	+ Hitoktatásba résztvevő gyermekek száma:21 fő.
	+ Elsőáldozás, bérmálkozás az idén sajnos nem volt.
	+ Házasságkötés: 1 pár
* Köszönjük az atyának, hogy azoknak a beteg embereknek is, akik nem tudtak az Isten házába eljönni, otthonukba szolgáltatta ki a szentséget. Ez idén 4 főt érintett.
* Köszönjük a kedves hívek perselyadományait, valamint az egyházi megajánlások lelkiismeretes befűzetését, idén 97 fő volt.

December 3-án megrendezésre került a jótékonysági Mikulás bál, melynek bevételét a becskei Szent Ágnes közösségi ház és templom felújítására szeretnénk felhasználni. Ezúton szeretnénk megköszönni azok munkáját, akik bármilyen módon segítették a rendezvényt, vagy adományaikkal hozzájárultak céljaink megvalósításához!

A jótékonysági bál költségekkel csökkentett tiszta bevétele: 150 725 Ft.

Végezetül ismét köszönetet mondunk mindenkinek, aki akár anyagilag, akár munkájával vagy imádságával segítette egyházközségünk életét, amit a jövőben is szeretnénk kérni. Isten fizesse meg mindenkinek mindazt, amit egyházközségünkért tett! Dicsértessék a Jézus Krisztus!

HIRDETÉSEK

Bercelen a 9. csoport takarít.

Szeretettel köszönjük meg mindazon önkéntesek segítségét, akik a fatimai jelenés 100. évfordulójára rendezett Ifjúsági és sportnapon közreműködtek. Isten fizesse meg a legkisebb szolgálatokat is százszorosan.

2017.05.15.H 18:00 Szentmise a Szécsénkei Templomban

 18:00 Májusi litánia a Berceli Templomban

 18:00 Szentségimádás a Galgagutai Templomban

2017.05.16.K 18:00 Májusi litánia a Berceli Templomban

2017.05.17.Sz 18:00 Szentmise a Becskei Templomban

 18:00 Májusi litánia a Berceli Templomban

 18:30 Szentségimádás Berceli Templomban

2017.05.18.Cs 18:00 Szentmise a Berceli Templomban- *+Baráth Lászlóné Margit*

18:30 Májusi litánia a Berceli Templomban

2017.05.19.P 18:00 Szentmise a Berceli Templomban+ *Viktor József, felesége, Erzsébet*

18:30 Májusi litánia a Berceli Templomban

2017.05.20.Sz 08:00 Ifjúsági kirándulás a Nagymarosi Ifjúsági Találkozóra **melyre minden fiatalt szeretettel várunk. (15-26 év közöttieknek ingyenes.)**

 *16:00 Pleva Nikolett és Molnár Balázs házasságkötése a Berceli Templomban*

 17:00 Szentmise a Berceli Templomban, majd Májusi litánia

**2017.05.21.V 08:30 Szentmise a Berceli Templomban**

**Húsvét 6. 10:30 Szentmise Becskei Templomban**

**Vasárnapja 10:30 Igeliturgia a Galgagutai Templomban**

 **12:00 Szentmise a Szécsénkei Templomban**

 **12:00 Igeliturgia a Nógrádkövesdi Templomban**

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: bercel@vacem.hu

Bankszámlaszám: 10700323-68589824-51100005